14 



Sanglærker, og fundet flere Stormmaagereder med 2 og 3 samt 

 en med 4 Æg, hvoraf de tre var mørke, det fjerde lyst, mange 

 tømte Maagereder, en Dvergternerede med 3 Æg samt en Sten- 

 venderrede med 1 Æg. 



Denne var skjult i en Græstot, der stod ganske nær ved den 

 grusede Strandkant. 



Rødbenene havde uden Tvivl Unger, saaledes opførte de 

 gamle Fugle sig; Præstekraveparret og Lærkerne ynglede sikkert 

 ogsaa paa Holmen, hvorimod de øvrige nævnte Arter vist alle 

 tilfældigt opholdt sig der. 



Fra Grensholm roede vi over til Bred holm. Den er ganske 

 flad; men Jordbunden er dog overvejende tør og muldet og 

 dækket af frodig Engvegetation. Hist og her findes Smaadamme 

 og Vandhuller og paa Nordenden to større Damme. Langs 

 Kysterne er der rigeligt med store Stenblokke. 



Paa denne Holm fandt vi en ret rig Fugleverden. 



Mange Stormmaager, Hættemaager, Hætteterner og Kyst- 

 terner saas over Holmen og langs Kysterne, og Reder fandtes af 

 dem alle; rigtignok var de fleste Maagereder tømte; saaledes var 

 en Stormmaagekoloni paa Holmens Sydende, bestaaende af 

 35 — 40 Reder, berøvet alle Æg, og det samme var Tilfældet med 

 en Hættemaagekoloni paa omtrent 50 Reder lidt inde paa Hol- 

 mens vestlige Del. Her gik to Mænd og søgte mellem alle de 

 tømte Reder efter Æg; Udbyttet var kun yderst ringe, men 

 Hensigten med deres Resøg var utvivlsom. Holmen tilhører 

 Grevskabet Tranekjær, og nogen Tilladelse til at samle Æg 

 havde de ikke — »det behøvedes ikke«, mente de, »alle tog jo 

 Maageæg paa Holmene«. 



Rødben, Brushøns, saavel Hanner som Hunner, var talrige 

 over hele Holmens Indre; ligeledes var her en Del Ryler, mange 

 Lærker og Gul Vipstjerter, men mærkelig nok ingen Viber og 

 Engpibere. Hist og her saas et Par Strandskader, saavel inde 

 paa Engen, paa Steder, hvor Græsvæksten var kortere, som ude 

 ved Stranden; vi talte 6 Par, men jeg antager, at der mindst 

 har været en halv Gang til saa mange. Af Stenvendere talte 

 jeg mindst 10 Par og fandt en Rede i en Græstue ved Strand- 

 bredden paa Øens Sydende; den indeholdt 2 Æg, ved Siden af 

 hvilke der laa en rund Sten af Størrelse som Æggene. Sten- 

 venderne var fordelt parvis langs Syd-, Vest- og Nordkysten. 



